ΓΡΑΠΤΗ ΕΡΩΤΗΣΗ E-3623/02

υποβολή: Helmut Kuhne (PSE) προς την Επιτροπή

(16 Δεκεμβρίου 2002)

Θέμα: Υποτιθέμενη κατάχρηση κοινοτικών κονδυλίων στην Πορτογαλία

Επιστολή πολίτη της ΕΕ μου εφιστά την προσοχή σεπόθεσηποτιθέμενης κατάχρησης κοινοτικών κονδυλίων. Ηπόθεση αφορά τις παραθεριστικές εγκαταστάσεις με γήπεδα γκολφ Quinta da Marnha Golf Resort στο Cascais, τις οποίες, όπως αναφέρεται, εκμεταλλεύεται η εταιρία Six-Investimentos Turisticos SA.

Σύμφωνα με τον αποστολέα, η εταιρία αυτή έλαβε καταχρηστικώς κοινοτικά κονδύλια για την χρηματοδότηση, μεταξύ άλλων, και της κατασκευής γιγαντιαίου ξενοδοχειακού συγκροτήματος. Στο πλαίσιο αυτό,πάρχουν επίσης ισχυρισμοί ότι η εταιρία δεν συμμορφώθηκε με τις διατάξεις που ισχύουν όταν γίνεται χρήση κοινοτικών κονδυλίων για την επιμόρφωση του προσωπικού των εγκαταστάσεων Quinta Da Marnha.

Τέλος, η εταιρία κατηγορήθηκε επίσης ότι ακολούθησε πολιτική σύναψης συμβάσεων με το προσωπικό διαρκείας έξι μηνών ή ενός έτους οι οποίες διαδέχονταν η μία την άλλη και/ή εφήρμοσε την πρακτική της σύναψης διαδοχικών συμβάσεων στο όνομα άλλης εταιρίας ώστε, σε περίπτωση που προβεί σε απόλυση εργαζομένων, να μην είναιποχρεωμένη ναποστεί τις οικονομικές αποζημιώσεις που προβλέπονται όταν οι εργαζόμενοι έχουν απασχοληθεί στην εταιρία για διάστημα μεγαλύτερο του ενός έτους.

Δύναται η Επιτροπή να επιβεβαιώσει ότι οι πιστώσεις από τα διαρθρωτικά ταμεία χορηγήθηκαν πράγματι για αυτό το έργο και/ή σε αυτή την εταιρία·

Σε καταφατική περίπτωση, δύναται η Επιτροπή να καταδείξει τα κριτήρια βάσει των οποίων οι τοπικές αρχές έκριναν ότι το έργο δικαιούται ενίσχυσης και να αναφέρει εάν συμφωνεί με τα κριτήρια αυτά·

Εις ό,τι αφορά τις κατηγορίες για παράκαμψη των δικαιωμάτων των εργαζομένων, διαθέτει μήπως η Επιτροπή μέσα με τα οποία να επιβάλλει αμέσως ή εμμέσως κυρώσεις σε εταιρίες που εφαρμόζουν τέτοιες πρακτικές·

Απάντηση του κ. Barnier εξ ονόματος της Επιτροπής

(4 Φεβρουαρίου 2003)

Η ερώτηση του Αξιότιμου Μέλους του Κοινοβουλίου αναφέρεται σε ενδεχόμενες παρατυπίες σχετικά με ένα έργο τουριστικής επένδυσης στην Πορτογαλία, που συγχρηματοδοτήθηκε από τα Διαρθρωτικά Ταμεία.

Η συνδρομή που χορηγήθηκε στο εν λόγω έργο συμπεριλήφθηκε σε ένα καθεστώς ενισχύσεων που εγκρίθηκε από την Επιτροπή (SIFIT — σύστημα στήριξης για τον τουρισμό). Οι συνδρομές χορηγήθηκαν βάσει μιας επιχειρησιακής παρέμβασης του Κοινοτικού Πλαισίου Στήριξης II στην Πορτογαλία: το επιχειρησιακό πρόγραμμα για τον εκσυγχρονισμό του οικονομικού ιστού. Στο πλαίσιο της επικουρικότητας, η επιλογή των συγχρηματοδοτούμενων έργων έγινε απευθείας από τις πορτογαλικές αρχές.

Οι πορτογαλικές αρχές ανακοίνωσαν στην Επιτροπή τις ακόλουθες πληροφορίες:

- το εν λόγω έργο αφορά την κατασκευή ενός ξενοδοχείου τεσσάρων αστέρων στην Quinta da Marnha στην περιφέρεια της Λισαβόνας/Cascais·

- ο δικαιούχος της ενίσχυσης είναι η εταιρεία Guia — Sociedade de Construes e Turismo. Σύμφωνα με τους όρους της σύμβασης πουπογράφηκε στις 31 Μαρτίου 1999 μεταξύ του Instituto para o Fundo de Turismo και της εταιρείας αυτής, η ενίσχυση χορηγήθηκεπό τη μορφή επιστρεπτέας επιδότησης για ένα ποσό 1 999 191,59 ευρώ ενώ η συνολική επένδυση ανέρχεται σε 15 350 141,15 ευρώ·

- κατά τον επιτόπιο έλεγχο που πραγματοποιήθηκε στις 10 Απριλίου 2000, οι πορτογαλικές αρχές εξακρίβωσαν την περάτωση του έργου.

Τα έργα που χρηματοδοτούνται από τα Διαρθρωτικά Ταμεία πρέπει να είναι σύμφωνα με την κοινοτική νομοθεσία.

Η τήρηση της νομοθεσίας σχετικά με τα δικαιώματα των εργαζομένων πρέπει να αξιολογηθεί από τις πορτογαλικές αρχές ή από την αρμόδια δικαστική αρχή της χώρας αυτής.